SUID-AFRIKAANSE RADIOLIGA NUUS VIR SONDAG 5 DESEMBER 2021 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans 
sowel as Engels om (08:15 en 08:30 Sentraal Afrika Tyd onderskeidelik uit 
op HF sowel as op verskeie BHEF- en UHF-herhalers. Hierdie uitsendings 
word ook via Echolink herlei deur Johan, ZSGJPL. Die oudio bulletins kan 
afgelaai word vanaf die Liga webwerf by www.sarl.org.za, terwyl die teks 
bulletins by https://sarlnewsbulletin.wordpress.com)/ afgelaai kan word. Om 
by die Mailchimp bulletin e-poslys aan te sluit, stuur `n e-pos aan die SARL 
Sekretaris. 


In die nuus vandag; 

DIE NARS SLUIT OOR DIE VAKANSIETYDPERK 

DIE RAAD SE STRATEGIESE VERGADERING 

en 

DIE DESEMBER RADIO ZS BESKIKBAAR OM AF TE LAAI 

Bly ingeskakel vir meer inligting oor hierdie en ander interessante nuus items. 
DIE NARS SLUIT OOR DIE VAKANSIETYDPERK 

Die SARL-kantoor by die Nasionale Amateurradiosentrum sluit Woensdagmid- 


dag 15 Desember 2021 vir die Kersvakansie en heropen weer op Woensdag 12 
Januarie 2022. 


DANKIE DAT JY 'N VRYWILLIGER IS 


Vandag Sondag 5 Desember is Internasionale Vrywilligersdag. Vry- 
willigers gee mildelik hul tyd en toewyding net om nie-winsgewende en 
liefdadigheidsorganisasie-geleenthede of programme vlot te laat verloop. 


Die Suid-Afrikaanse Radioliga is afhanklik van vrywilligers om die daaglikse 
werk van die organisasie te doen. Of dit nou lid is van 'n Klubkomitee, RAE- 
dosent, opsiener, assessor, herhaler bewaarder, bulletin leser, nuusbrief redak- 
teur, snuffelmark verkoper, lid van 'n werkgroep, mentor vir `n jong radio ama- 
teur, Klub-nutsman, ens., ens. Wees verseker dat die Raad, wat ook vrywilligers 
is, jou onbaatsugtige poging en die belangrike rol wat jy vir die SARL en Ama- 
teur radio in Suid-Afrika speel, waardeer. Dankie, jy is `n ster! 

DIE RAAD SE STRATEGIESE VERGADERING 

Die SARL Raad het op Vrydag 26 en Saterdag 27 November by die NARS 
vergader vir die einde van die jaar se strategiese vergadering. Daar is besluit 


dat die 2022 SARL Nasionale Konvensie op Saterdag 23 April 2022 as `n virtuele 
geleentheid sal plaasvind. Ons weet nie wat die pandemie vir 2022 beplan nie. 


Die sluitingsdatum vir SARL-toekennings-benoemings, mosies en nominasies om 
op die Raad te dien, is Maandag 31 Januarie 2022 middernag en moet gestuur 
word aan secretary@sarl.org.za. 


Willem Weideman, ZS6X het uitgetree as die SARL @OSL Bestuurder na 19 jaar 
diens en Gert du Plessis, ZR6GRT is aangestel as die SARL @SL Bestuurder. 
Johan van Aarde, 7S21 het uitgetree as die ZS1, 7S2 en 7S5 sub-bestuurder. 
Abe Swiegelaar, ZS17S is aangestel as die nuwe sub-bestuurder vir hierdie 3 
roep-areas. Dennis, ZS4BS gaan voort as die 4S3 en ZS4 sub-bestuurder. Baie 
dankie Willem en Johan vir julle puik werk! 


Andy Cairns, ZS6ADY is aangestel as `n Forum Moderator. Verdere het die 
Raad `n opgradering aan die DMR Brandmeister Bedienergasheer goedgekeur. 
Die Raad bedank ook die komitee van die Wesrand ARK vir Vrydagaand se 
aandete. 


Jy luister na nuus uitsending van die Suid-Afrikaanse Radioliga. 
DIE DESEMBER RADIO ZS BESKIKBAAR OM AF TE LAAI 


Die Desember 2021-uitgawe van Radio ZS is beskikbaar vir aflaai vanaf die 
Liga-webwerf. Lees die President se boodskap vir die feestyd en Johan, ZU3JO 
vertel jou hoekom hy op die voorblad is! Ons kyk na die Inligtings-program vir 
Gestremde Radio Amateurs en die wydlopende agenda wat die TARU Adminis- 
tratiewe Raad tydens 'n virtuele vergadering bespreek het. Die Sandton ARK 
vertel van hul jakkalsjag middag, terwyl die graad @6-leerlinge van Prieska met 
7S37U op die lug was. Ons kyk ook na die 3DA0OWW eSwatini 2021 DXpedisie 
en die BAGAR-9 Ballon jag op 30 Oktober 2021. En meer in hierdie uitgawe 
van 72 bladsye. 


KOMPETISIE NUUS 


Die ARRL 10 meter-kompetisie sal op die lug wees vanaf 00:00 UTC op Saterdag 
11 Desember tot 23:59 UTG op Sondag 12 Desember, maar jy mag slegs 36 uur 
uit die 48 uur werk. Die doel is om soveel as moontlik stasies op 10 meter te 
werk deur ESB en GG te gebruik. Die uitruiling vir ZS-stasies is 'n RS- of RST- 
verslag en 'n reeksnommer, terwyl stasies in die VSA, Kanada en Mexiko 'n RS of 
RST en hul staat of provinsie sal gee. Vind die reëls op http://www.arrl.org/10- 
meter. 


Drie-en-twintig logstate is ontvang vir die sesde en laaste been van die SARL 
Woensdag 80 m Klub Naelloop. Beurtkrag het wel `n rol gespeel! 


1ste die Wesrand ARK — 572 punte 
2de die Noord-Kaap ARK — 465 punte 
3de die Pretoria ARK — 93 punte 
Individue 


1ste Gerhard, ZS3TG - 106 


2de Hans, ZS6KR - 93 

3de Phillip, ZS6PVT - 87 

Na die ses bene 

1ste die Wesrand ARK — 3 554 punte 

2de die Boland ARK - 1 439 punte 

3de die Noord-Kaap ARK — 994 punte 

Individue 

1ste Romeo, ZS6GARO - 468 punte 

2de Hans, ZS6GKR - 438 punte 

3de Phillip, ZS6PVT - 350 punte 

Die uitslae van die SARL BHF/UHF ESB komptisie is vrygestel. 
1ste Carl Minne, ZS6CBO — 7 513 punte 

2de Christo Greyling, ZR6AUI — 6 340 punte 

3de Kobus Boshoff, ZS6BOS - 1 463 punte 

Die uitslae van beide bene van die kompetisie 
1ste Carl Minne, ZS6GCBO — 54 888 punte 

2de Christo Greyling, ZR6AUI — 54 718 punte 
3de Pierre Lindegue, ZS4PF (SK) — 25 222 punte 


Agt logstate is ontvang vir die SARL Newbie-kompetisie wat op Saterdag 20 
November 2021 gehou is. 


1ste Errol Holder, ZS6EH — 219 punte 

2de Pieter Nel, ZS3PN — 180 punte 

3de Chris Avenant, ZS6CPA - 179 punte 
HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Tans is daar twee sonvlekgroepe sigbaar en daar is 'n geringe moontlikheid 
van laevlak sonfakkels. Diegene wat hulle eie frekwensievoorspellings wil doen, 
kan `n verwagte effektiewe sonvlektelling van 12 vir die week gebruik. Radio 
amateurs kan veral laatmiddag DX openinge op die 15 tot 30 m bande verwag. 
Besoek gerus die webtuiste spaceweather.sansa.org.za, vir meer inligting. 


Nou die dagboek van gebeure vir die volgende paar weke: 
Vandag - Internasionale Vrywilligersdag 


11 en 12 Desember - die ARRL 10 meter kompetisie 


16 Desember —- die Dag van Versoening 

21 Desember —- die Somersonstilstand om 17:59 SAT 
21 en 22 Desember —- die Ursids-meteoorbuie 

25 Desember - Kersdag 

26 Desember - Familiedag 

27 Desember — openbare vakansiedag 


31 Desember — die einde van YOTA Maand, die CO DX Marathon en die Bands 
Alive Ultra-Marathon 


Om die bulletin mee af te sluit, 'n opsomming van ons hoof berig: 


Die SARL-kantoor by die Nasionale Amateurradiosentrum sluit Woensdagmid- 
dag 15 Desember 2021 vir die Kersvakansie en heropen weer op Woensdag 12 
Januarie 2022. 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum vooraf gaan nie. 


Luister elke Sondag oggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZS5LP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. 


Ons ontvang graag jou sein rapporte, kommentaar en voorstelle, stuur 'n e-pos 
aan artoday@sarl.org.za. 


Jy het geluister na `n nuus uitsending van die Suid-Afrikaanse Radioliga, geskryf 
en geredigeer deur Dennis Green, ZSABS en gelees deur... ese se ee ee 


Van die Nuusspan, die beste wense vir die week vorentoe. 


